Man in hof oor onwettige besit van 2 066 perlemoen | Netwerk24
Deur Bianca Du Plessis 11 Julie 2017 06:03
Volgens 'n woordvoerder van Grabouw-polisie is die 32-jarige man Donderdagoggend omstreeks 09:50 vasgetrek nadat lede van die department van landbou, bosbou en seevisserye inligting opgevolg het oor 'n verdagte wit bakkie wat perlemoen van Hermanus na Kaapstad se rigting vervoer.
"Die lede het die bakkie voorgelê en op die N2 naby Kromco voorgekeer. By nadere ondersoek het hulle verskeie plastieksakke vol perlemoen agterin die voertuig gevind.
"Die 32-jarige verdagte is vir die onwettige besit sowel as die onwettige vervoer van perlemoen in hegtenis geneem." Daar is ook beslag gelê op die voertuig.
Die verdagte het gister in die Grabouw-landdroshof verskyn. Die uitslag van sy hofverskyning was teen druktyd nog nie bekend nie.